Репортаж

Репортаж (французча reportage – кабарлоо) – журналистикадагы кабарлоо жанры; автор өзү күбө болгон кандайдыр бир окуянын толугу менен ыкчам кабарланышы. ММКлардын түрүнө (басма сөз, телекөрсөтүү, радио уктуруу) жараша репортаждын материалы бири-биринен айырмалуу өзгөчө ыкмада берилип, фотосүрөттөр менен иллюстрацияланат. Басма сөздөгү репортаж – окуялуу жана тематикалуу болот, ошондой эле башка мезгилде өткөн окуялар бир темага бириктирилиши мүмкүндүк Радиодогу репортаж – окуяны толугу менен башынан аягына чейин баяндайт. Телекөрсөтүүдөгү репортажда экрандагы окуя комментарийленет. Ошондой эле репортаждын фотосүрөттөн да даярдалган түрү бар. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Журналистика